LIETUVOS RESPUBLIKOS

SOCIALINĖS APSAUGOS IR DARBO MINISTRAS

ĮSAKYMAS

DĖL SPRENDIMO DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS PRIĖMIMO TVARKOS APRAŠO PATVIRTINIMO

2015 m. kovo 19 d. Nr. A1-139

Vilnius

Vadovaudamasi Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 3 punkto c papunkčiu ir įgyvendindama 2011 m. gruodžio 13 d. Europos Parlamento ir Tarybos direktyvą 2011/98/ES dėl vienos prašymų išduoti vieną leidimą trečiųjų šalių piliečiams gyventi ir dirbti valstybės narės teritorijoje pateikimo procedūros ir dėl valstybėje narėje teisėtai gyvenančių trečiųjų šalių darbuotojų bendrų teisių (OL 2011 L 343, p. 1):

1. T v i r t i n u Sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarkos aprašą (pridedama).

2. P a v e d u šio įsakymo vykdymo kontrolę viceministrui pagal veiklos sritį.

Socialinės apsaugos ir darbo ministrė	Algimanta Pabedinskienė

PATVIRTINTA

Lietuvos Respublikos socialinės apsaugos ir

darbo ministro 2015 m. kovo 19 d.

įsakymu Nr. A1- 139

SPRENDIMO DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS PRIĖMIMO TVARKOS APRAŠAS

I SKYRIUS

BENDROSIOS NUOSTATOS

1. Sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarkos aprašas (toliau – šis Aprašas) reglamentuoja ketinančio dirbti Lietuvos Respublikoje užsieniečio darbo atitikties Lietuvos Respublikos darbo rinkos poreikiams nustatymo kriterijus, prašymo priimti sprendimą dėl užsieniečio darbo atitikties Lietuvos Respublikos darbo rinkos poreikiams (toliau – Prašymas) pateikimą, Lietuvos darbo biržos prie Socialinės apsaugos ir darbo ministerijos (toliau – Lietuvos darbo birža) sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarką, Prašymo netenkinimo pagrindus ir darbdavio įsipareigojimus įdarbinus užsienietį.

2. Šis Aprašas taikomas užsieniečiui, kuris ketina dirbti Lietuvos Respublikoje pagal Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 3 punkto sąlygas:

2.1. atvyksta iš ne Europos Sąjungos valstybių narių;

2.2. turi leidimą dirbti Lietuvos Respublikoje ir Lietuvos Respublikos išduotą nacionalinę vizą, dirba pagal darbo sutartį ir ketina toliau dirbti pas tą patį darbdavį;

2.3. turi leidimą dirbti Lietuvos Respublikoje ir leidimą laikinai gyventi Lietuvos Respublikoje, išduotą pagal Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 1 punkto nuostatą, galiojusią iki 2015 m. kovo 1 d., ir ketina toliau dirbti Lietuvos Respublikoje;

2.4. įgijo išsilavinimą Lietuvos Respublikoje ir turi leidimą laikinai gyventi Lietuvos Respublikoje, išduotą pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 6 punktą, ir ketina dirbti pagal Lietuvos Respublikoje įgytą kvalifikaciją;

2.5. turi leidimą laikinai gyventi Lietuvos Respublikoje kaip dirbantis aukštos profesinės kvalifikacijos reikalaujantį darbą pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 41 punktą ir šio užsieniečio leidimo laikinai gyventi Lietuvos Respublikoje galiojimo laikotarpiu užsieniečiui mokamas darbo užmokestis taps mažesnis negu 2 Lietuvos statistikos departamento paskutinio paskelbto šalies ūkio vidutinio mėnesinio bruto darbo užmokesčio dydžiai;

2.6. turi leidimą laikinai gyventi Lietuvos Respublikoje, išduotą pagal Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 3 punktą, ir ketina toliau dirbti Lietuvos Respublikoje.

3. Šiame Apraše vartojamos sąvokos atitinka sąvokas, vartojamas Lietuvos Respublikos įstatyme „Dėl užsieniečių teisinės padėties“ ir Lietuvos Respublikos darbo kodekse.

4. Užsieniečio darbo atitikties Lietuvos Respublikos darbo rinkos poreikiams įvertinimą atlieka Lietuvos darbo birža.

5. Šis Aprašas netaikomas Europos Sąjungos ir Europos laisvosios prekybos asociacijos valstybių narių piliečiams, jų šeimų nariams ir kitiems asmenims, kurie pagal Europos Sąjungos teisės aktus naudojasi laisvo asmenų judėjimo teise.

II SKYRIUS

LIETUVOS RESPUBLIKOS DARBO RINKOS POREIKIŲ NUSTATYMO KRITERIJAI

6. Užsieniečio darbo poreikis Lietuvos Respublikos darbo rinkoje nustatomas vadovaujantis šiais kriterijais:

6.1. nėra Lietuvos Respublikos, Europos Sąjungos valstybės narės ir Europos laisvosios prekybos asociacijos valstybės narės piliečio ar jo šeimos nario, taip pat užsieniečio, kitoje Europos Sąjungos valstybėje narėje įgijusio ilgalaikio gyventojo statusą ir ketinančio dirbti pagal darbo sutartį Lietuvos Respublikoje;

6.2. teritorinėje darbo biržoje darbdavio užregistruota laisva darbo vieta buvo neužimta ne mažiau kaip 1 mėnesį nuo jos registracijos darbo biržoje dienos;

6.3. Lietuvos darbo biržos informacinėje sistemoje nėra registruota ieškančių darbo asmenų, atitinkančių keliamus kvalifikacinius reikalavimus ir galinčių užimti šio Aprašo 6.2 papunktyje nurodytą laisvą darbo vietą;

6.4. darbdavys, per pusę metų įdarbinęs daugiau nei 5 užsieniečius, prieš 3 mėnesius iki prašymo, nurodyto šio Aprašo 7 punkte, pateikimo dienos informavo teritorinę darbo biržą apie prognozuojamą įdarbinimo poreikį įmonėje;

6.5. pagal ekonominės veiklos rūšį yra nustatytas tam tikros profesijos darbuotojų trūkumas ir dėl to yra ribojamos įmonės veiklos galimybės. Profesijų, kurių darbuotojų trūksta Lietuvos Respublikoje, sąrašą pagal ekonominės veiklos rūšis tvirtina Lietuvos darbo biržos direktorius du kartus per metus – iki liepos 1 d. ir iki sausio 1 d.

III SKYRIUS

PRAŠYMO PRIIMTI SPRENDIMĄ DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS PATEIKIMAS

7. Darbdavys, nesant Lietuvos Respublikoje specialisto, atitinkančio darbdavio keliamus kvalifikacinius reikalavimus, ketinantis įdarbinti užsienietį dirbti pagal darbo sutartį, turi pateikti teritorinei darbo biržai, kurioje įregistravo laisvą darbo vietą, nustatytos formos Prašymą (priedas) ir šiuos dokumentus:

7.1. užsieniečio galiojančio kelionės dokumento kopiją, o šio aprašo 2.2 papunktyje nurodytu atveju – ir Lietuvos Respublikos išduotos nacionalinės vizos kopiją, šio aprašo 2.3 papunktyje nurodytu atveju – leidimo laikinai gyventi Lietuvos Respublikoje, išduoto pagal Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 1 punkto nuostatą, galiojusią iki 2015 m. kovo 1 d., kopiją, šio aprašo 2.4 papunktyje nurodytu atveju – leidimo laikinai gyventi Lietuvos Respublikoje, išduoto pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 6 punktą, kopiją, šio aprašo 2.5 papunktyje nurodytu atveju – leidimo laikinai gyventi Lietuvos Respublikoje, išduoto pagal Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 41 punktą, kopiją, šio aprašo 2.6 papunktyje nurodytu atveju – leidimo laikinai gyventi Lietuvos Respublikoje, išduoto pagal Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 3 punktą, kopiją;

7.2. užsieniečio diplomo ar kito dokumento, patvirtinančio užsieniečio kvalifikaciją, kopiją;

7.3. Studijų kokybės vertinimo centro (toliau – SKVC) rekomendacijos dėl užsienio kvalifikacijos vertinimo kopiją kartu su užsieniečio diplomo ar kito dokumento, patvirtinančio asmens kvalifikaciją, kopija, jeigu profesija nereglamentuojama Lietuvos Respublikoje, bet yra reikalaujama turėti aukštąjį išsilavinimą. Teritorinė darbo birža, remdamasi SKVC išduota rekomendacija, darbdavio gali paprašyti pateikti SKVC sprendimo dėl užsienio kvalifikacijos akademinio pripažinimo, kaip nustatyta Išsilavinimo ir kvalifikacijų, susijusių su aukštuoju mokslu ir įgytų pagal užsienio valstybių ir tarptautinių organizacijų švietimo programas, pripažinimo tvarkos apraše, patvirtintame Lietuvos Respublikos Vyriausybės 2012 m. vasario 29 d. nutarimu Nr. 212 „Dėl Išsilavinimo ir kvalifikacijų, susijusių su aukštuoju mokslu ir įgytų pagal užsienio valstybių ir tarptautinių organizacijų švietimo programas, pripažinimo tvarkos aprašo patvirtinimo“, kopiją;

7.4. kompetentingos institucijos sprendimo dėl asmens profesinės kvalifikacijos pripažinimo, kaip nustatyta Lietuvos Respublikos Vyriausybės 2011 m. rugsėjo 14 d. nutarime Nr. 1069 „Dėl trečiųjų šalių piliečių reglamentuojamų profesinių kvalifikacijų pripažinimo“, kopiją, jeigu profesija reglamentuojama Lietuvos Respublikoje pagal Lietuvos Respublikoje reglamentuojamų profesijų sąrašą, patvirtintą Lietuvos Respublikos ūkio ministro 2014 m. liepos 15 d. įsakymu Nr. 4-486 „Dėl Lietuvos Respublikoje reglamentuojamų profesijų sąrašo patvirtinimo“;

7.5. užsieniečio vienerių metų darbo patirtį pagal turimą profesinę kvalifikaciją per pastaruosius dvejus metus patvirtinančio dokumento kopiją. Šis reikalavimas netaikomas šio Aprašo 2.4 papunktyje nurodytam užsieniečiui;

7.6. pažymą, kurioje nurodoma informacija apie:

7.6.1. būtinumą įdarbinti užsienietį pagal darbo sutartį ne trumpesniam negu 6 mėnesių laikotarpiui;

7.6.2. darbuotojų atleidimus per 3 mėnesius iki kreipimosi dėl leidimo dirbti išdavimo (atleidimo iš darbo priežastis, atleistų darbuotojų kvalifikaciją ir darbo funkcijas);

7.6.3. darbuotojo vidutinį darbo užmokesčio dydį, jei įmonėje yra daugiau darbuotojų, dirbančių tokį patį darbą, kuriam prašoma priimti sprendimą dėl užsieniečio darbo atitikties Lietuvos Respublikos darbo rinkos poreikiams;

7.7. pažymą apie užsieniečio darbą toje darbovietėje, nurodant darbuotojo darbo funkcijas, darbo užmokesčio dydį, apskaičiuotų ir per visą užsieniečio dirbtą laikotarpį sumokėtų mokesčių ir valstybinio socialinio draudimo įmokų dydį (vietoj Aprašo 7.2–7.5 papunkčiuose nurodytų dokumentų), kai kreipiamasi dėl šio Aprašo 2.2, 2.3 ar 2.6 papunktyje nurodyto užsieniečio. Prašymas kartu su visais reikalingais dokumentais dėl šio Aprašo 2.2 ir 2.3 papunktyje nurodyto užsieniečio pateikiamas ne vėliau kaip prieš 2 mėnesius ir ne anksčiau kaip prieš 4 mėnesius iki leidimo dirbti Lietuvos Respublikoje galiojimo laiko pabaigos;

7.8. pažymą apie užsieniečio darbą toje darbovietėje, nurodant darbuotojo darbo funkcijas, darbo užmokesčio dydį, apskaičiuotų ir per visą užsieniečio dirbtą laikotarpį sumokėtų mokesčių ir valstybinio socialinio draudimo įmokų dydį (vietoj Aprašo 7.2–7.5 papunkčiuose nurodytų dokumentų), kai kreipiamasi dėl šio Aprašo 2.5 papunktyje nurodyto užsieniečio.

8. Užsienio valstybių dokumentai turi būti nustatyta tvarka legalizuoti ar patvirtinti pažyma (Apostille), jeigu kiti teisės aktai nenustato kitaip. Dokumentų, sudarytų ne lietuvių kalba, vertimas į lietuvių kalbą turi būti patvirtintas jį atlikusio vertėjo parašu. Dokumentų kopijos turi būti patvirtintos darbdavio vadovo parašu ir antspaudu, jei antspaudą privalo turėti.

9. Už sprendimo dėl užsieniečio darbo atitikties Lietuvos Respublikos darbo rinkos poreikiams priėmimą imama Lietuvos Respublikos Vyriausybės nustatyta valstybės rinkliava, kurią darbdavys privalo sumokėti iki Prašymo pateikimo teritorinei darbo biržai dienos.

10. Priėmęs šio Aprašo 7 punkte nurodytus dokumentus, teritorinės darbo biržos įgaliotas valstybės tarnautojas patikrina, ar darbdavys atitinka šiuos reikalavimus:

10.1. yra Lietuvos Respublikoje įsteigtas juridinis asmuo, Europos Sąjungos valstybėje narėje įsteigtas juridinis asmuo arba kita organizacija ar jų padaliniai, įsteigti Lietuvos Respublikoje;

10.2. nėra bankrutavęs, likviduojamas, jam neiškelta bankroto byla;

10.3. neturi mokestinės nepriemokos Lietuvos Respublikos valstybės biudžetui arba savivaldybių biudžetams ir fondams, į kuriuos mokamus mokesčius administruoja Valstybinė mokesčių inspekcija prie Lietuvos Respublikos finansų ministerijos (išskyrus atvejus, kai mokesčių, delspinigių, baudų mokėjimas atidėtas Lietuvos Respublikos teisės aktų nustatyta tvarka arba dėl šių mokesčių, delspinigių, baudų vyksta mokestinis ginčas);

10.4. neturi neįvykdytų įsipareigojimų Valstybinio socialinio draudimo fondo biudžetui ilgiau kaip 30 dienų. Kompetentinga institucija dėl neįvykdytų įsipareigojimų Valstybinio socialinio draudimo fondo biudžetui yra Valstybinio socialinio draudimo fondo valdybos teritorinis skyrius, kuriame vykdoma darbdavio (įmonės), kaip draudėjo, apskaita;

10.5. neturi galiojančios administracinės nuobaudos pagal Lietuvos Respublikos administracinių teisės pažeidimų kodekso 413, 2063 straipsnius. Šis reikalavimas taikomas ir darbdavio vadovui ar jo įgaliotam asmeniui;

10.6. neturi galiojančios nuobaudos pagal Lietuvos Respublikos valstybinės darbo inspekcijos įstatymo 121 straipsnį.

11. Darbdavio pageidavimu teritorinės darbo biržos įgaliotas valstybės tarnautojas išduoda dokumentų gavimo pažymą.

12. Jeigu darbdavys neatitinka šio Aprašo 10.3 ar 10.4 papunktyje nustatyto reikalavimo, teritorinės darbo biržos įgaliotas valstybės tarnautojas paprašo kompetentingos institucijos per 5 kalendorines dienas nuo Prašymo gavimo dienos pateikti patikslintą informaciją. Jeigu nesilaikoma šio Aprašo 8 punkte nustatytų reikalavimų, nurodoma per protingą terminą ištaisyti trūkumus. Šio Aprašo 14 punkte nurodytas terminas sustabdomas, kol teritorinėje darbo biržoje bus gauta patikslinta informacija ir (ar) pašalinti trūkumai.

13. Prašymą priimti naują sprendimą dėl užsieniečio darbo atitikties Lietuvos Respublikos darbo rinkos poreikiams darbdavys gali pateikti ne vėliau kaip prieš 2 mėnesius ir ne anksčiau kaip prieš 4 mėnesius iki leidimo laikinai gyventi, išduoto užsieniečiui pagal Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 3 punkto sąlygas, galiojimo laiko pabaigos, jeigu užsienietis ketina toliau dirbti Lietuvos Respublikoje.

IV SKYRIUS

SPRENDIMO DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS PRIĖMIMAS

14. Teritorinės darbo biržos įgaliotas valstybės tarnautojas ne vėliau kaip per 14 kalendorinių dienų nuo šio Aprašo 7 punkte nurodytų dokumentų gavimo dienos pateikia Lietuvos darbo biržai išvadą, ar darbdavys atitinka šio Aprašo 10 punkte nustatytus reikalavimus.

15. Kilus įtarimui, kad kartu su Prašymu pateiktas dokumentas (-ai) yra suklastotas (-i), kreipiamasi į kompetentingą instituciją ir šio Aprašo 14 ar 16 punkte nurodytas terminas sustabdomas, kol bus priimtas kompetentingos institucijos sprendimas. Apie šio Aprašo 14 ar 16 punkte nurodyto termino sustabdymą darbdavys informuojamas ne vėliau kaip per 3 kalendorines dienas elektroniniu paštu. Jei darbdavys nenurodė elektroninio pašto adreso, pranešimas išsiunčiamas paštu.

16. Lietuvos darbo biržos direktorius ar jo įgaliotas valstybės tarnautojas, remdamasis teritorinės darbo biržos išvada ir įvertinęs šio Aprašo 6 punkte nustatytas sąlygas, ne vėliau kaip per 14 kalendorinių dienų nuo teritorinės darbo biržos išvados gavimo dienos priima sprendimą dėl užsieniečio darbo atitikties Lietuvos Respublikos darbo rinkos poreikiams.

17. Sprendime dėl užsieniečio darbo atitikties Lietuvos Respublikos darbo rinkos poreikiams nurodoma užsieniečio vardas, pavardė, gimimo data, pilietybė, kvalifikacija, numatomas darbo sutarties galiojimo laikotarpis, numatomas darbo užmokestis darbo sutarties laikotarpiu, darbdavys (įmonė, įstaiga, organizacija, kodas, adresas, telefono Nr., fakso Nr., el. paštas, filialas ar atstovybė, struktūrinis padalinys) ir darbo funkcijos (profesija, pareigų pavadinimas, kodas pagal Lietuvos profesijų klasifikatorių), prašymo netenkinimo pagrindai, sprendimo apskundimo tvarka.

18. Sprendimas dėl užsieniečio darbo atitikties Lietuvos Respublikos darbo rinkos poreikiams priimamas jo darbo Lietuvos Respublikoje laikotarpiui, bet ne ilgiau kaip dvejiems metams.

19. Lietuvos darbo birža apie priimtą sprendimą dėl užsieniečio darbo atitikties Lietuvos Respublikos darbo rinkos poreikiams per 3 kalendorines dienas informuoja Migracijos departamentą prie Vidaus reikalų ministerijos (toliau – Migracijos departamentas) ir darbdavį, elektroniniu paštu išsiųsdama nuskaityto sprendimo dėl užsieniečio darbo atitikties Lietuvos Respublikos darbo rinkos poreikiams kopiją. Jei darbdavys nenurodė elektroninio pašto adreso, sprendimas dėl užsieniečio darbo atitikties Lietuvos Respublikos darbo rinkos poreikiams išsiunčiamas paštu.

20. Darbdaviui pateikus prašymą nutraukti sprendimo dėl užsieniečio darbo atitikties Lietuvos Respublikos darbo rinkos poreikiams priėmimo procedūrą, procedūra nutraukiama ir darbdavio pateikti dokumentai grąžinami darbdaviui.

V SKYRIUS

PRAŠYMO NETENKINIMO PAGRINDAI

21. Prašymo netenkinimo pagrindai:

21.1. užsieniečio įdarbinimas neatitinka bent vieno šio Aprašo 6.1–6.4 papunkčiuose nustatytų Lietuvos Respublikos darbo rinkos poreikių kriterijų;

21.2. pateikti ne visi šio Aprašo 7 punkte nurodyti dokumentai;

21.3. užsieniečio kvalifikacija neatitinka jo kvalifikacijai keliamų reikalavimų;

21.4. paaiškėja, kad darbdavys nevykdo ūkinės veiklos arba neatitinka šio Aprašo 10 punkte nustatytų reikalavimų;

21.5. per nustatytą terminą nepateikta šio Aprašo 12 punkte nurodyta informacija;

21.6. šio Aprašo 2.2 papunktyje nurodytas užsienietis ketina dirbti pas kitą darbdavį;

21.7. užsienietis, turintis priimtą sprendimą dėl darbo atitikties Lietuvos Respublikos darbo rinkos poreikiams, nebuvo įdarbintas per 6 mėnesius nuo leidimo laikinai gyventi Lietuvos Respublikoje išdavimo dienos arba užsienietis turėjo ilgesnį nei 3 mėnesių darbo laikotarpį, kai nemokamas arba mokamas mažesnis nei nustatytas darbo sutartyje darbo užmokestis (prastova, nemokamos atostogos ir kt.), išskyrus užsieniečiui išduoto elektroninio nedarbingumo pažymėjimo arba elektroninio nėštumo ir gimdymo atostogų pažymėjimo galiojimo laikotarpius, ir nepraėjo 3 mėnesių laikotarpis nuo leidimo dirbti galiojimo laiko pabaigos arba leidimo laikinai gyventi galiojimo laiko pabaigos;

21.8. darbdavys nesilaikė šio Aprašo 30 punkte nustatytų reikalavimų ir nepraėjo 3 mėnesių laikotarpis nuo leidimo laikinai gyventi Lietuvos Respublikoje galiojimo laiko pabaigos;

21.9. pateikti dokumentai buvo gauti apgaule, yra suklastoti arba padirbti.

VI SKYRIUS

SPRENDIMO DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS PANAIKINIMAS

22. Sprendimas dėl užsieniečio darbo atitikties Lietuvos Respublikos darbo rinkos poreikiams panaikinamas, kai:

22.1. darbdavys pateikia prašymą panaikinti sprendimą, jeigu užsienietis neatvyko;

22.2. paaiškėja, kad pateikti dokumentai buvo gauti apgaule, yra suklastoti arba padirbti;

22.3. paaiškėja, kad užsienietis dirba pas kitą darbdavį, negu nurodyta sprendime dėl užsieniečio darbo atitikties Lietuvos Respublikos darbo rinkos poreikiams.

23. Apie panaikintą sprendimą dėl užsieniečio darbo atitikties Lietuvos Respublikos darbo rinkos poreikiams Lietuvos darbo birža per 3 kalendorines dienas informuoja Migracijos departamentą ir darbdavį, elektroniniu paštu išsiųsdama nuskaityto sprendimo dėl užsieniečio darbo atitikties Lietuvos Respublikos darbo rinkos poreikiams kopiją. Jei darbdavys nenurodė elektroninio pašto adreso, sprendimas išsiunčiamas paštu.

VII SKYRIUS

BAIGIAMOSIOS NUOSTATOS

24. Užsienietis negali dirbti pas kitą darbdavį, atlikti kitos darbo funkcijos (tam tikros profesijos, kvalifikacijos, specialybės, darbo arba eiti tam tikrų pareigų), negu nurodyta sprendime dėl užsieniečio darbo atitikties Lietuvos Respublikos darbo rinkos poreikiams.

25. Darbdavys teisės aktų nustatyta tvarka turi pateikti Valstybinio socialinio draudimo fondo valdybos teritoriniam skyriui pranešimą apie apdraustojo valstybinio socialinio draudimo pradžią ne vėliau kaip prieš 1 darbo dieną iki numatytos darbo laiko pradžios.

26. Darbo sutartis su užsieniečiu turi būta sudaryta ir darbdavys jos kopiją teisės aktų nustatyta tvarka teritorinei darbo biržai registruoti turi pateikti per 2 mėnesius nuo leidimo laikinai gyventi Lietuvos Respublikoje šiam užsieniečiui išdavimo dienos. Teritorinė darbo birža, patikrinusi, ar sutartis atitinka šio Aprašo 24, 27, 28 ir 29 punktuose nurodytus reikalavimus, ją registruoja Lietuvos darbo biržos informacinėje sistemoje. Informacija kartą per mėnesį apie užregistruotas darbo sutartis pateikiama Lietuvos Respublikos valstybinės darbo inspekcijos teritoriniam skyriui.

27. Darbo sutartis su užsieniečiu sudaroma raštu Lietuvos Respublikos įstatymų nustatyta tvarka lietuvių ir kita užsieniečiui suprantama kalba.

28. Užsieniečio darbo užmokestis negali būti mažesnis už tokį patį darbą pas tą patį darbdavį dirbančio Lietuvos Respublikos gyventojo.

29. Darbo sutartyje nurodytas užsieniečio darbo laikotarpis turi sutapti su jam išduoto leidimo laikinai gyventi Lietuvos Respublikoje galiojimo laiku.

30. Darbdavys privalo per 7 kalendorines dienas nuo darbo sutarties su užsieniečiu nutraukimo raštu pranešti Lietuvos darbo biržai apie darbo sutarties nutraukimą.

31. Lietuvos darbo birža per 3 kalendorines dienas raštu arba elektroniniu paštu informuoja Migracijos departamentą, kai nustatoma, kad darbdavys nesilaikė šio Aprašo 27, 29 punktuose nustatytų reikalavimų, ir apie gautą šio Aprašo 30 punkte nurodytą pranešimą.

32. Lietuvos darbo birža bendradarbiauja su Migracijos departamentu, gaudama informaciją apie užsieniečiams išduotus leidimus laikinai gyventi Lietuvos Respublikoje pagal Lietuvos Respublikos įstatymo „Dėl užsieniečių teisinės padėties“ 44 straipsnio 1 dalies 3 punkto sąlygas.

33. Ginčai dėl sprendimo dėl užsieniečio darbo atitikties Lietuvos Respublikos darbo rinkos poreikiams priėmimo sprendžiami Lietuvos Respublikos įstatymų nustatyta tvarka.

_____________________________

Sprendimo dėl užsieniečio darbo atitikties

Lietuvos Respublikos darbo rinkos

poreikiams priėmimo tvarkos aprašo

priedas

(Prašymo priimti sprendimą dėl užsieniečio darbo atitikties Lietuvos Respublikos darbo rinkos poreikiams formos pavyzdys)

__________________________________________________________________________________________

(dokumento sudarytojo pavadinimas, kodas, adresas, telefono Nr., fakso Nr., el. pašto adresas)

______________________________ darbo biržai

(teritorinės darbo biržos pavadinimas)

PRAŠYMAS PRIIMTI SPRENDIMĄ DĖL UŽSIENIEČIO DARBO ATITIKTIES

LIETUVOS RESPUBLIKOS DARBO RINKOS POREIKIAMS

____________

(data)

Vardas _________________________________________________________________________ Pavardė ________________________________________________________________________ Gimimo data __ __ __ __ - __ __ -__ __ Lytis: mot. / vyr. (metai, mėnuo, diena) Pilietybė ______________________________________________________________________________
(nurodyti vieną): □ asmens dokumentas ____________ Nr. _______________ galioja iki _______________________ □ Lietuvos Respublikos nacionalinė viza Nr. _______________ galioja iki _______________________ Leidimas laikinai gyventi Lietuvos Respublikoje pagal Lietuvos Respublikos įstatymo „Dėl užsieniečių teisinės padėties“ straipsnius: □ 44 str. 1 d. 1 p. □ 40 str. 1 d. 6 p. □ 40 str. 1 d. 41 p. □ 44 str. 1 d. 3 p. Nr. _______________ Nr. _______________ Nr. _______________ Nr. _______________ galioja iki ________________________ galioja iki ________________________ galioja iki ________________________ galioja iki ________________________
Kvalifikacija____________________________________________________________________________________ Darbo veikla per pastaruosius 2 metus________________________________________________________________ _______________________________________________________________________________________________ Laisva darbo vieta buvo registruota teritorinėje darbo biržoje_____________________________ (data) Numatomas darbo sutarties laikotarpis (ne trumpesnis nei 6 mėnesiai) nuo ____________ iki ___________________ Numatomas darbo užmokesčio dydis (Eur) ___________________ Darbdavys ______________________________________________________________________________________ (įmonės, įstaigos, organizacijos pavadinimas, kodas, adresas, _______________________________________________________________________________________________ tel. Nr., fakso Nr., el. pašto adresas, filialo ar atstovybės pavadinimas, struktūrinio padalinio pavadinimas) Numatoma darbo funkcija _________________________________________________________________________ Prašome priimti sprendimą dėl užsieniečio darbo atitikties Lietuvos Respublikos darbo rinkos poreikiams. Žinau, kad prireikus turėsiu padengti užsieniečio grįžimo į valstybę, į kurią jis turi teisę vykti, išlaidas (Lietuvos Respublikos įstatymo „Dėl užsieniečių teisinės padėties“ 131 str. 1 d. 2 p., 4 p.) PRIDEDAMA: (nurodyti pridedamus dokumentus, jų lapų skaičių) (Pareigų pavadinimas) (Parašas) (Vardas ir pavardė)